RESOLUCIÓN do 10 de abril de 2007 pola que se procede á convocatoria de determinadas liñas de axuda deste organismo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/04/2007

O Consello de Dirección do Igape, na súa reunión celebrada o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, publicadas mediante Resolución do 9 de marzo de 2007 (DOG nº 59, do 23 de marzo).
Estas bases prevén que as convocatorias de axudas que conterán en todo caso o prazo de presentación de solicitudes e os créditos asignados a elas, serán aprobadas mediante resolución do director xeral do Igape e publicadas no Diario Oficial de Galicia.
As solicitudes tramitaranse segundo o establecido no capítulo I das bases reguladoras dos procedementos de tramitación das liñas de axuda do Igape, publicadas mediante a antedita Resolución do 9 de marzo de 2007 (DOG nº 59, do 23 de marzo).
Na súa virtude, e de conformidade coas facultades que teño conferidas,
RESOLVO:
Primeiro.-Convócanse en réxime de concorrencia competitiva as seguintes liñas de axuda da base reguladora dos incentivos a proxectos de investimento empresarial, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá ao día seguinte da publicación desta resolución no Diario Oficial de Galicia. No caso de coincidir en sábado ou día inhábil en Santiago de Compostela, o prazo comezará o día hábil seguinte, e pecharase nas datas que se sinalan de forma individualizada en cada unha delas:
1. Proxectos de investimento tecnolóxico ou en equipamento en xeral no sector turístico (procedemento IG102, artigo 5.1º 1). O prazo de presentación de solicitudes rematará o 31 de xullo de 2007. Os créditos dispoñibles para concesións nesta convocatoria ascenden a 5.500.000 A, que se aboarán con cargo ás aplicacións orzamentarias E2/10/01-656 e E2/10/02-656 e coa seguinte distribución plurianual:
Exercicio 2007: 1.500.000 A, dos cales se reservan prioritariamente 600.000 A para proxectos localizados nas comarcas de Ferrol, Eume e Ortegal e 600.000 A para proxectos localizados nos municipios da Costa da Morte, que figuran nos anexos III e IV, respectivamente, das bases reguladoras citadas. No caso de que os proxectos aprobados non esgoten o crédito reservado, o remanente aplicarase aos restantes proxectos.
Exercicio 2008: 1.500.000 A.
Exercicio 2009: 2.500.000 A.
2. Axudas a proxectos específicos de protección e mellora ambiental (procedemento IG105, artigo 6). O prazo de presentación de solicitudes rematará o
31 de xullo de 2007. Os créditos dispoñibles para concesións nesta convocatoria ascenden a 1.200.000 A, que se aboarán con cargo á aplicación orzamentaria E2/10/02-656 e coa seguinte distribución plurianual:
Exercicio 2007: 500.000 A.
Exercicio 2008: 500.000 A.
Exercicio 2009: 200.000 A.
3. Proxectos de creación de empresas promovidas por novos emprendedores (procedemento IG107, artigo 7). O prazo de presentación de solicitudes rematará o 1 de outubro de 2007. Os créditos dispoñibles para concesións nesta convocatoria ascenden a 2.737.000 A, que se aboarán con cargo á aplicación orzamentaria E1/10/01-656 e coa seguinte distribución plurianual:
Exercicio 2007: 737.000 A.
Exercicio 2008: 2.000.000 de A.
Segundo.-Convócanse en réxime de concorrencia competitiva as seguintes liñas de axuda da base reguladora para o fomento das iniciativas xeradoras de coñecemento nas Pemes galegas, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá ao día seguinte da publicación desta resolución no Diario Oficial de Galicia. No caso de coincidir en sábado ou día inhábil en Santiago de Compostela, o prazo comezará o día hábil seguinte, e pecharase nas datas que se sinalan de forma individualizada en cada unha delas:
1. Axudas a proxectos de diagnose, elaboración de estudos e implantación de medidas (procedemento IG108, artigo 4). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 200.000 A, que se aboarán con cargo á aplicación orzamentaria E4/10/03-656 dos orzamentos do Igape para 2007. Aos proxectos que resulten aprobados concederáselles un prazo de execución que, incluídas prórrogas, non poderá ir alén do 31 de decembro de 2007.
2. Proxectos de deseño (procedemento IG109, artigo 5). O prazo de presentación de solicitudes rematará o 31 de maio de 2007. Os créditos dispoñibles nesta convocatoria ascenden a 200.000 A, que se aboarán con cargo á aplicación orzamentaria E4/10/02-656 dos orzamentos do Igape para 2007. Aos proxectos que resulten aprobados concederáselles un prazo de execución que, incluídas prórrogas, non poderá ir alén do 31 de decembro de 2007.
3. Presenza nun determinado evento expositivo internacional (procedemento IG110, artigo 6.1º 1). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 300.000 A, que se aboarán con cargo á aplicación orzamentaria E3/10/01-651 dos orzamentos do Igape para 2007. Os eventos expositivos subvencionables deberán ter lugar ao longo do exercicio 2007.
4. Proxectos de cooperación (procedemento IG111, artigo 6.1º 2). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 100.000 A, que se aboarán con cargo á aplicación orzamentaria E3/10/01-651 dos orzamentos do Igape para 2007. Aos proxectos que resulten aprobados concederáselles un prazo de execución que, incluídas prórrogas, non poderá ir alén do 31 de decembro de 2007.
5. Proxectos tractores de empresas desenvolvedoras de software (procedemento IG113, artigo 8). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 500.000 A, que se aboarán con cargo á aplicación orzamentaria E4/10/01-656, cun crédito plurianual no exercicio 2008 de 500.000 A.
Terceiro.-Convócanse en réxime de concorrencia competitiva as seguintes liñas de axuda da base reguladora de apoios a proxectos colaborativos de carácter empresarial, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá ao día seguinte da publicación desta resolución no Diario Oficial de Galicia. No caso de coincidir en sábado ou día inhábil en Santiago de Compostela, o prazo comezará o día hábil seguinte, e pecharase nas datas que se sinalan de forma individualizada en cada unha delas:
1. Axudas a iniciativas de difusión (procedemento IG114, artigo 4). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 300.000 A, que se aboarán con cargo á aplicación orzamentaria E4/10/02-651 dos orzamenatos do Igape para 2007.
2. Proxectos de servizos mancomunados (procedemento IG115, artigo 5). O prazo de presentación de solicitudes rematará o 31 de xullo de 2007. Os créditos dispoñibles para concesións nesta convocatoria ascenden a 500.000 A, que se aboarán con cargo á aplicación orzamentaria E4/10/02-656, cun crédito plurianual no exercicio 2008 de 500.000 A.
3. Proxectos de benchmarking empresarial (procedemento IG116, artigo 6.1º 1). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 700.000 A, que se aboarán con cargo á aplicación orzamentaria E4/10/02-656 dos orzamentos do Igape para 2007. Aos proxectos que resulten aprobados concederáselles un prazo de execución que, incluídas prórrogas, non poderá ir alén do 31 de decembro de 2007.
4. Proxectos de especialización profesional (procedemento IG117, artigo 6.1º 2). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 700.000 A, que se aboarán
con cargo á aplicación orzamentaria E1/10/02-651 dos orzamentos do Igape para 2007.
5. Proxectos tutelados de intercambio de experiencia para a xeración de proxectos de innovación cooperativos (procedemento IG118, artigo 6.1º 3). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 300.000 A, que se aboarán con cargo á aplicación orzamentaria E1/10/02-656 dos orzamentos do Igape para 2007.
6. Elaboración de plans estratéxicos de innovación e competitividade ou de internacionalización, cooperativos (procedemento IG119, artigo 7.1º 1). O prazo de presentación de solicitudes rematará o 31 de maio de 2007. Os créditos dispoñibles para concesións nesta convocatoria ascenden a 300.000 A, que se aboarán con cargo á aplicación orzamentaria E6/10/02-656 dos orzamentos do Igape para 2007.
7. Coordinación público-privada de plans preexistentes (procedemento IG120, artigo 7.1º 2). O prazo de presentación de solicitudes rematará o 31 de maio de 2007. Nesta liña non existe subvención. O Igape prestará directamente o servizo dentro das posibilidades dos seus medios persoais.
8. Preparación de proxectos de innovación para concorrer a convocatorias públicas estatais ou europeas (procedemento IG121, artigo 7.1º 3). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 200.000 A, que se aboarán con cargo á aplicación orzamentaria E6/10/02-656, cun crédito plurianual para o exercicio 2008 de 200.000 A.
9. Organización de misións directas cara a Alemaña, Polonia, China, Xapón e Estados Unidos (procedemento IG123, artigo 8.1º 1). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 300.000 A, que se aboarán con cargo á aplicación orzamentaria E3/10/01-651 dos orzamentos do Igape para 2007. As misións subvencionables deberán ter lugar ao longo do exercicio 2007.
10. Organización de misións inversas a Galicia (procedemento IG124, artigo 8.1º2). O prazo de presentación de solicitudes rematará o 31 de outubro de 2007. Os créditos dispoñibles para concesións nesta convocatoria ascenden a 100.000 A, que se aboarán con cargo á aplicación orzamentaria E3/10/01-651 dos orzamentos do Igape para 2007. As misións subvencionables deberán ter lugar ao longo do exercicio 2007.
11. Rede Igape-tecido asociativo galego (procedemento IG125, artigo 9.1º 1). O prazo de presentación de solicitudes rematará o 15 de xuño de 2007. Os créditos dispoñibles para concesións nesta convocatoria ascenden a 100.000 A, que se aboarán con cargo á aplicación orzamentaria E6/20/03-651 dos orzamentos do Igape para 2007.
12. Rede Igape-organismos galegos de apoio aos emprendedores (procedemento IG126, artigo 9.1º 2). O prazo de presentación de solicitudes rematará o 15 de xuño de 2007. Os créditos dispoñibles para concesións nesta convocatoria ascenden a 100.000 A, que se aboarán con cargo á aplicación orzamentaria E6/20/03-651 dos orzamentos do Igape para 2007.
Cuarto.-Para todos os créditos especificados nesta convocatoria, agás os indicados no punto 1 do apartado primeiro, resérvase prioritariamente un 10% deles para proxectos localizados nas comarcas de Ferrol, Eume e Ortegal e outro 10% para proxectos localizados nos municipios da Costa da Morte, que figuran nos anexos III e IV, respectivamente, das bases reguladoras citadas. No caso de que os proxectos aprobados non esgoten o crédito reservado, o remanente aplicarase aos restantes proxectos.
Quinto.-Á vista do volume das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados e as partidas orzamentarias modificadas mediante resolución publicada para o efecto.
Sexto.-O modelo de solicitude e demais anexos son os xa publicados coas bases reguladoras dos incentivos económicos do Igape (DOG nº 59, do 23 de marzo de 2007).
Santiago de Compostela, 10 de abril de 2007.
José Antonio Delgado Arce
Director xeral do Instituto Galego
de Promoción Económica
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA